Jou gids tot ’n gesonde, gelukkige vagina | SARIE
Jou gids tot ’n gesonde, gelukkige vagina	deur Lydia van der Merwe
Het joune ’n naam? Iets sags en vrouliks soos Duifie, Blommetjie, Rosie, Vetplantjie of Vlermuisie. Of wat van my ou Leeubekkie? Wel, dis wat party vroue doen. Hulle verwys na hul intiemste liggaamsdeel – hul vagina – met ’n troetelnaampie. Dis die minste wat dié liggaamsdeel verdien.
“Vroue,” skryf Blackledge, “het eeue lank hul rokke gelig – en die see het stil geword, storms het bedaar en gesaaides het gegroei. Gode en dapperes het op vlug geslaan as hulle met die krag van die vroulike genitalieë gekonfronteer word.
Doen dit só: Dis dieselfde spiere waarmee jy die vloei van urine stop. Trek dit saam, hou dit ’n paar sekondes lank só, en ontspan. Om seker te maak jy trek die bekkenvloerspiere saam – en nie jou maagspiere nie – doen dit aanvanklik terwyl jy op die toilet sit. Of sit een of twee vingers in die vagina. Trek die spiere saam. As jy druk teen jou vingers voel (selfs net effentjies), gebruik jy die regte spiere. Doen dit 5 tot 10 keer per dag – telkens sowat 10 keer. Moenie vergeet om die spiere ná elke sametrekking vir ’n paar oomblikke lank te laat ontspan nie. Dit kan 8 tot 10 weke duur voordat jy ’n verbetering ondervind. As daar geen verbetering is nie, doen navraag by jou dokter oor:
• Vaginale keëls: Jy sit die toestel, so groot soos ’n tampon, in jou vagina en gebruik die spiere om dit in plek te hou. As jy dit met gemak kan doen, gebruik ’n swaarder een.• Elektriese stimulasie: Die bekkenvloerspiere word gestimuleer met ’n elektriese straal, wat dit laat saamtrek en ontspan.• Neocontrol is ’n spesiale stoel wat magnetiese velde gebruik om die bekkenvloerspiere te stimuleer.
En, soos Ensler sê, is vroue-bemagtiging nie sterk aan ons seksualiteit gekoppel nie? Verkragting, bloedskande . . . daar’s ’n sterk verbintenis met ons vaginas. Ook in haar praktyk sien dr. Elna McIntosh, seksterapeut van Johannesburg, hoe vroue uit-freak as sy hulle dáár moet ondersoek. Hulle gril vir hulself – dit stink glo en is vuil.
“Ons word dit van kleins af ingeprent. Advertensies versterk die siening – een verwys bv. na ‘die dae wat jy ruik’.” Sy praat gereeld “vagina-stories” met kliënte. Hoewel sy verkies om dit “vulva-stories” te noem. Het jy geweet dat die vagina slegs ’n hol buis is? Die vulva is jou uitwendige genitalieë. Twee paar vlesige voue – die labia majora en labia minora – omsluit die openinge van die vagina en uretra en strek tot voor by die klitoris. Dis nie so maklik om jou vagina te vind nie, sê Ensler. Vroue loop maande en selfs jare rond sonder om daarna te kyk.
Een paartjie het groot pret gehad met “Mr. Bean” wat sy “groen mini” in die “parkeerplek” intrek
“’n Invloedryke sakevrou het gesê sy is te besig. Om na jou vagina te kyk is ’n volle dag se werk.” Jy moet jou op jou rug voor ’n spieël, verkieslik ’n vollengte een, posisioneer. Jou posisie en die beligting moet perfek wees en daar is altyd skaduwees op strategiese plekke. Jou lyf raak geknoop. Jy buig jou nek opwaarts en breek omtrent jou rug. Teen daardie tyd is jy hondmoeg. Probleme . . . probleme . . . Maar dalk moet jy kennis maak. Volgens Elna is elke vrou s’n uniek – soos verskillende gesiggies. Daar is ’n groot mond (vaginale opening) en wangbene (labia) met ’n neusie (klitoris) op die voorkop. Gee joune ’n kleurryke persoonlikheid. Eve Ensler het vroue gevra wat hulle haar sou aantrek as hulle kon. Hulle het geantwoord: ’n Leerjas. Sykouse. Nerts. Net Armani. ’n Groot hoed met blomme. Hoë hakke. ’n Tutu. Pers vere. ’n Sweetpak. Volgens Elna verkies vroue sagte name vir hul vaginas – soos genoemde voorbeelde – terwyl mans sterk name verkies vir hul penis: President, Dick. Een man, fors, amper 2 m lank en die direkteur van ’n maatskappy, het wel van sy “piepie“ gepraat(!). Een paartjie het groot pret gehad met “Mr. Bean“ wat sy “groen mini“ in die “parkeerplek“ intrek. (Almal weet hoe wild daai man bestuur!)
’n “Landingstrokie,“ het André le Roux, SARIE-rubriekskrywer, dit al beskryf. Anschone sê ’n Brasiliaanse waks het al menige huwelik gered. Dis baie gewild, sy doen soms tot ses per dag. Haar oudste kliënt is sestig. As jy ’n “Hollywood“-waks (of Kojak) kry, waai ál die hare. Behalwe dat dit vrek seer is, sê vroue glo dat hul mans nie daarvan hou nie. Dit voel nie asof hulle met ’n vrou liefde maak nie. Anschone sê boonop is sterretjies, pyltjies en hartjies ook alles in aanvraag. Een vrou wou vir Valentynsdag ’n hartjie hê – en die hare moes rooi gekleur word. Jy kan natuurlik ook self in die “grasperk“ invaar: Met ’n “koekieskeerder”, soos een vrou se man daarna verwys. (Te koop by apteke.)
En nou – die ontwerper-vagina . . . In Los Angeles is dit ’n nuwe gier: Reklameborde adverteer dat orgasmiese vreugde binne jou bereik is. En dit waai ook oor hiernatoe: Medici noem dit ’n posterior en anterior-herstel. Die “verbruikers-vriendelike” naam is ’n vagino-plastie. Dis ’n chirurgiese prosedure waar die vaginale spiere en ondersteunende weefsel stywer gemaak word.
Dr. Peter de Jong, ’n ginekoloog van Kaapstad, sê die geboortekanaal rek elke keer wanneer jy vaginaal geboorte gee. Die prosedure gee jou meer spierkrag en -beheer – en dus meer sensasie tydens seks. Dit kan ook weens mediese redes nodig wees, soos erge simptomatiese prolaps (die afwaartse verplasing van die baarmoeder en vagina ten tyde van kindergeboorte). Dit word onder narkose gedoen, duur sowat ’n uur en jy gaan ná sowat 2 tot 3 dae huis toe. (Prys: Sowat R10 000, hospitaalkoste ingesluit.)
Maar hoekom dan daar ophou? Jy kan die perfekte skaamlippies hê. Die prosedure, ’n labioplastie, is niks nuuts nie. Die operasie word gedoen as die binnevoue van die labia (labia minora) uitsteek – dis dus groter as die buitenste voue (labia majora). Volgens dr. Paul Skoll, ’n plastiese chirurg van Kaapstad, kan chroniese irritasie en higiëne die redes wees om dit te laat doen. Maar die vroue wat by hom aanklop, sê gewoonlik reguit: “Ek hou nie van myne nie.” Dit lyk dalk te prominent in ’n stywe broek of bikini. Daar is ’n groter aanvraag na die prosedure, dalk omdat plastiese chirurgie meer “in“ is. Vroue word ook meer met naaktheid, en dus hoe ander vroue lyk, gekonfronteer, sê hy. Jy kry lokale of ligte verdowing, dit duur tussen 1½ tot 2 ure en jy gaan dieselfde dag huis toe. Dis ’n dag of twee ongemaklik. (Prys: Sowat R12 000, hospitaalkoste ingesluit).
’n Vaginale afskeiding is ’n vloeistof – gewoonlik helder, troebel of witterig. Die afskeiding se dikte en hoeveelheid wissel in die loop van jou menstruele siklus. Daar is gewoonlik bakterieë sowel as swamme in die vagina: ’n Gesonde vagina handhaaf ’n balans tussen die twee. Enigiets wat die balans versteur, kan jou risiko vir infeksies verhoog, of oormatige groei van die normale bakterieë of gis veroorsaak. Dit kan insluit: Die gebruik van antibiotika en voorbehoedpille, douche, diabetes, swangerskap en stres.
Gratis video downloads:
HAAI DAAR EK HET SESMANDE GELEDE N HITEREKTEMI GE HAD EK HET N BRANDERIGHEID NA EK UIRIENE WAS AL 3KEUR BY N DOKTER DIE MEDIKASIE HELP NIE DIT BLY NET DIE SELFDE IS DAAR MISKIEN IEMAND WAT MY KAN HELP
Hi ek het nie komentaar nie, wil graag meer uit vind, my dogter het agt maande terug gekraam, sy vloei nog al die tyd, ha dokter se haar serviks het tydens geboorte geskeer, kan u dalk meer inligting gee oor hoekom dit gebeur en wat ha te doen staan, sy het nou groot knop in ha nek, hul is nie seker of dit bloed of n lug bubbel is nie, en kan dit enige iets te doen he met ha serviks wat geskeer het tydens geboorte.
Hi Daar, ek soek raad. ek het n vreeslike afskeiding wat geweldig stink. dit maak my vreeslik ongemaklik en skaam. wat kan dit wees en wat kan ek doen
hi ek was od die inspuiting en is nou af ek kry spotting op my panties wat wissel van rooi na bruin of albei al vir 4 weke het iemand vir my raad asb !!!!!!!!!!! wil ook weet is dit moontlik dat ek kan swanger raak in die toestand.ek is baie skaam en wil nie graag hospitaal toe gaan nie en op die oomblik voel ek baie neerslagtig met my liggaam en myself
Hi daar! ek het 3mnde terug n blaasopbind operasie gehad. Intussen het ek baie ongemak en seer gehad tydens seks.Dit was ook ongemaklik as ek buk. Nadat ek terug dokt toe is, is gevind dat die net wat om die blaas gesit is,besig is om deur die vaginale buis te druk, Na nog n operasie om dit te herstel, kan ek nou glad nie seks met my man hê nie, dit is net te seer. Dokt meen ek is gespanne….. en dat ek geen probleem behoort te hê tydens seks nie….Ek is 22 jaar getroud, mal oor seks met my man, ek is beslis nie gespanne as dit daarby kom nie. Kan daar permanente skade wees of is ek net te haastig. Ek is deurentyd bewus van daai deel van die lyf omrede dit heeltyd seer is.
ek is 33.ek kan voel my blaas het gesak.maar daar is ook n ander prbleem,ek voel baie groot onder.is daar operasies wat sal help daarmee?
halo inspuiting gegaan en soos normaal gemenstrueer maar vir omtrent n week en 2 dae.. intussen het ek blaas infeksie gekry en dokter toe gegaan waar hy vir my medikasie gegee het.. dit het gehelp en gesond geword en toe weer van voor af begin?? ek en my man het seks weer probeer he en dit was baie seer toe hy sy penis insit?? wat kan verkeerd wees??
Ek is gediagnoseer met polorasistiese ovariele sindroom en endometriose. Tydens omgang is dit binne -in seer en ek kan ook nie meer as 1 keer ‘n orgasme he nie. Soos ander vrouens is ek ook skaam en wil ek baie graag weet hoekom dit kan seer wees en of dit normaal is om net een keer of soms glad nie n orgasme te he nie. Ek het ook n tipe van deurskynende wit afskeiding wat ook n reuk aan verbonde het… Indien iemand dalk raad het
Ek het 9 maande terug n normale geboorte gehad. Ek is 38. Ek het nog net 2 keer in die tyd begin vloei en seker vir die afgelope 7 maande het daar niks gebeur nie. Ek weet ek is nie swanger nie,ek het n vagielale uitskeiding wat duk is, dit ruik niks en ek het ook nie pyn nie. Maar my buik is opgeswel en ek is die hele tyd ongemaklik. Kan dit my hormone wees? Moet ek maar langer wag…sal dinge regkom?
Ek is 54 ek kan voel my blaas het gesak en is baie bang vir n operasie wat kan ek doen of is dit al uitweg